הוועדה המיוחדת למאבק בנגע הסמים, כנסת 18, פרוטוקול מספר 19, 2009-12-29 11:00

מוחמד ברכה: אנחנו מקיימים את הדיון הזה למרות שהתקופה שעברה מאז אושרה ההחלטה בממשלה לצאת בקמפיין להסברה ומניעה וצמצום השתייה בקרב בני נוער, למרות שהתקופה שעברה היא קצרה וקשה לאמוד את ממדי הצלחתה אבל אנחנו מעדיפים לדון בדברים ולהקדים רפואה למכה במיוחד כשיש טענות ויש הערות ויש ביקורת ולא לחכות שהתוכנית תוציא את ימיה.

מוחמד ברכה: ב-15 בנובמבר הממשלה החליטה לצאת בקמפיין בעניין הזה והקציבה לצורך העניין 27 מיליון שקל.

מוחמד ברכה: עיקר הקמפיין הוא בענייני הסברה ותקשורת.

מוחמד ברכה: היו ביקורות שונות על הקמפיין על אף המידע שיש ברשותי שהרשות עבדה על הקמפיין הזה במשך חודשים רבים אבל בתקופה שבין אישור הממשלה לבין היציאה לקמפיין עברו אולי שבוע, שבועיים, יכול להיות שהיתה לכם תוכנית מגירה, ואנחנו נרצה לשמוע על זה.

מוחמד ברכה: הביקורת התמקדה בכמה דברים.

מוחמד ברכה: קודם כל האופי שיש בו מין הטלת אחריות על בחורות ששותות כשהן עומדות בפני סכנת אונס.

מוחמד ברכה: גם האופי הלא הוגן כלפי נשים כאשר מדברים לאישה לעומת הדיבור אל גבר.

מוחמד ברכה: ביקורת נוספת היתה בקשר לסף הגיל 18.

מוחמד ברכה: מה זה לפני ומה זה אחרי גיל 18?

מוחמד ברכה: ואם קובעים "אל תשתה יותר מדי", מה פרוש "יותר מדי"?

מוחמד ברכה: נקודה נוספת היא אם מתקיים תהליך של התייעצות מחוץ לצוות המיומן שיש לסמוך עליו שנמצא ברשות האם מתקיים תהליך של ייעוץ עם גורמים בשטח עבור התלמידים?

מוחמד ברכה: והנקודה האחרונה, איך יוצאים בקמפיין לכלל הציבור בישראל כאשר הקמפיין לא מדבר אל כלל האוכלוסייה ואנחנו מתבשרים שעכשיו מדברים על המגזר הערבי שרוצים להחיל קמפיין בקרב המגזר הזה.

מוחמד ברכה: זה לא תקין לחלוטין לצאת בקמפיין כאשר אומרים מראש שחלק מהאוכלוסייה נדחה לשלב מאוחר יותר.

מוחמד ברכה: אני מפנה את השאלה הזאת לראש הרשות למלחמה בסמים, מר גלר.

מוחמד ברכה: אני שם את הדברים בכנות על השולחן ואנחנו נרצה לשמוע את התשובה.

מוחמד ברכה: גורמים בקרב הציבור הערבי, אם זה עמותות ואם זה פרסומאים קיבלו תשובה מדי פעם מהרשות וממר גלר עצמו כאשר ביקשו תקציבים לכל מיני פעילויות הוא אמר להם, תגידו לחברי הכנסת הערבים שישיגו כסף.

מוחמד ברכה: הכסף הזה הוא של כלל הציבור גם אם הוא כסף קואליציוני.

מוחמד ברכה: זאת אומרת, איך חברי כנסת ערבים ישיגו תקציב אלא אם כן הם יצטרפו לקואליציה.

מוחמד ברכה: לא מתפקידו של ראש הרשות לכוון בדברים האלה.

מוחמד ברכה: ואני ידוע כאדם שיש לו הרבה הערכה למר גלר.

מוחמד ברכה: אבל אני ראיתי טעם לפגם באמירות האלה שחזרו על עצמן בשני מקרים לפחות שאני בטוח שהם לא מתואמים, שאין קשר ביניהם.

יאיר גלר: קודם כל תודה רבה על הדיון.

יאיר גלר: ראוי וחשוב מאוד שהכנסת וכמובן ראש הוועדה למאבק בנגע הסמים ייתן את דעתו על כך.

יאיר גלר: סוגיות שקשורות לסמים ואלכוהול עולות פה לדיון על השולחן, נדונות, מנותחות.

יאיר גלר: יש כאן הרבה מאוד החלטות שמתקבלות ולאחר מכן הן מתבצעות בשטח ועל כך אני מודה.

יאיר גלר: כמה מילים בנושא של האלכוהול משום שבכך אנחנו עוסקים הבוקר.

יאיר גלר: אנחנו מדברים על שינוי תרבות.

יאיר גלר: במדינת ישראל ב-61 שנותיה לא עשתה ולא יצרה מצב של מלחמה בשימוש יתר של אלכוהול מכמה וכמה טעמים.

יאיר גלר: לא כאן המקום לנתח את כל ההיסטוריה אבל למעשה אבל התגברות השתייה המשמעותית קרתה ב-4-5 שנים האחרונות.

יאיר גלר: הנתונים מראים שמ-2004-2005 היתה פריצת דרך.

יאיר גלר: אנחנו על כן מיקדנו את הפעילות שלנו באוכלוסיה צעירה במדינת ישראל.

יאיר גלר: הגילאים שעניינו אותנו זה 11-12 שזה גיל תחילת שתייה שהוא נמוך מאוד גם בקנה מידה אירופי ואמריקאי ולשם אנחנו משווים בעצם את הפעילויות שלנו ואת הסטנדרטים שלנו.

יאיר גלר: והדבר השני זה השתייה המופרזת.

יאיר גלר: אנחנו יודעים שצעירם וצעירות למעלה מ-60% סביב השני שליש שותים לשוכרה בצורה שפרקה כל עול.

יאיר גלר: מדינת ישראל בתמיכה ובהובלה של חבר הכנסת אהרונוביץ ומהצד השני של הכנסת בראשותו של יושב ראש הוועדה שמה את הדברים האלה על השולחן בצורה הכי אמיתית, בצורה הכי שקופה, והבינו כולם שיש פה תרבות רעה, תרבות פסולה שחייבים להתחיל לשנות אותה.

יאיר גלר: אפשר היה לשחק משחקים על הנוער הנפלא שלנו ועל תרבות שעות הפנאי, רבותיי הנתונים הם נתונים קשים מאוד ואנחנו מתקדמים בצעדים זריזים ומהירים לכיוון השוואה לסטנדרטים האירופים והאמריקאים שהם גבוהים מאוד בנושא של צריכת אלכוהול על ידי נוער.

יאיר גלר: כאן החלטנו שחייבים לשים את אותו ברקס על מנת לנסות להתחיל לשנות את התרבות.

יאיר גלר: זה דבר אחד.

יאיר גלר: הדבר השני שהסתבר לנו זה שצעירים וצעירות שותים באותה מידה.

יאיר גלר: כלומר, אין כאן הבדל משמעותי.

יאיר גלר: אגב האוכלוסייה היחידה שיש בה תרבות שתייה מאוד נמוכה זה דווקא בקרב צעירות המגזר הערבי.

יאיר גלר: מדובר שם על כשישית מהצעירות היהודיות, ממש אחוזים בודדים.

יאיר גלר: לעומת זאת הצעירים במגזר הערבי שותים כמעט כמו היהודים.

יאיר גלר: בעניין הזה הדת כנראה לא משחקת.

יאיר גלר: יכול להיות שהם עושים את זה מחוץ לבית.

יאיר גלר: אני מניח שתוכל להשכיל את הוועדה בנושא הזה, איפה הם שותים.

מוחמד ברכה: איפה שהם שותים היו לפני חוק הפיקדון, נערמים אלפי בקבוקים ריקים.

מוחמד ברכה: עכשיו בעקבות החוק.

קריאה: הם שותים בחורשות, במכוניות.

קריאה: מחפשים מקומות בילוי.

יאיר גלר: כאמור הממשלה והכנסת החליטו שעושים מעשה ונכנסו לעניין הזה של הכנת תוכנית לאומית.

יאיר גלר: מרגע ההחלטה של השר באפריל, מרגע כניסתו לתפקיד, בתמיכה של הרבה מאוד גורמים ושל הכנסת בעיקר, הגענו למצב שבנובמבר כבר היתה החלטה על יציאה לתוכנית לאומית בהיקף של 27 מיליון שקל, מתוכם הוקצו 4 מיליון שקל לקמפיין.

יאיר גלר: מילה אחת בנושא של ההערה ונושא חברי הכנסת הערבים וכולי, וישראל ביתנו.

יאיר גלר: מפלגת ישראל ביתנו איתרה לפני 4 שנים את הבעיה בקרב האוכלוסייה של יוצאי חבר העמים.

יאיר גלר: היא כיוונה ומיקדה את העניין והקצתה לכך הרבה מאוד תקציבים משום שהיא אמרה הנושא הזה חשוב לנו מבחינה לאומית אבל אנחנו מבקשים שתתמקדו בנוער יוצא חבר העמים.

יאיר גלר: זו היתה אמירתי.

יאיר גלר: כתוצאה ממיקוד מאמץ מאוד משמעותי בקרב הצעירים של יוצאי חבר העמים בתמיכת המפלגה לכך כוונו מילותיי ואם הובן אחרת אני מתנצל.

יאיר גלר: מועסקים היום ברשות הלאומית למלחמה בסמים ואלכוהול למעלה מ-20 רכזים שפועלים בקרב יוצאי חבר העמים.

יאיר גלר: הם מועסקים בתוך הקהילות שלהם.

יאיר גלר: במגזר הערבי מועסקים 10 רכזים.

יאיר גלר: אגב זה גם לטובת בני העדה האתיופית.

יאיר גלר: כלומר בעניין הזה באו ואמרו אנחנו רוצים פעילות ממוקדת בקרב שני המגזרים האלה משום ששם יש בעיה חריפה.

יאיר גלר: לשמחתנו הצלחנו לעצור את הגידול במספרים בקרב יוצאי חבר העמים.

יאיר גלר: לעומת זאת האחרים מתקרבים אליהם והיום כמעט הזהות בנתונים היא מתאימה לחלוטין בנתונים בכל המגזרים.

יאיר גלר: אני אומר שוב יוצאות דופן הן בנות המגזר הערבי ששותות מעט.

יאיר גלר: התוכנית הלאומית שגובשה דיברה על מספר שלבים.

יאיר גלר: הקמפיין התחיל להתגלגל בנובמבר.

יאיר גלר: הוא לא נפסק.

יאיר גלר: גם השבוע אתם יכולים לראות את המשך הפעילות.

יאיר גלר: תיכף נסקור את זה.

יאיר גלר: נגיע גם למגזר הערבי.

יאיר גלר: הכול בנוי פה בצורה מודולארית.

יאיר גלר: מאז חצי שנה ישבו אנשים נציגים לא רק של הרשות למלחמה בסמים, ובגלל זה היתה גם יציאה מהירה לקמפיין, כולל אנשי המגזר הערבי, גם הם היו שותפים למהלך הזה ויש הרבה מאוד חומרים שעומדים לצאת בימים הקרובים לטובת המגזר הערבי.

יאיר גלר: גם בעניין הזה דברים נלקחו בחשבון.

יאיר גלר: יכול להיות שמבחינת לוחות הזמנים היה נכון יותר לקדם את המהלך הזה או לעשות את זה במשולב.

יאיר גלר: חס וחלילה לא היתה שום כוונה.

יאיר גלר: כבודם של כל המגזרים במדינת ישראל וכל אלה שנגועים בנגע האלכוהול הם כאלה שהנושא הזה חייב להיות מטופל בעדיפות ראשונה.

יאיר גלר: יש הרבה מאוד פעילויות שעכשיו מתחילות כמו הנושא של החקיקה, כמו למשל הנושא של הטיפול ושיקום שנדחה לשלב ב'.

יאיר גלר: או חוקים נוספים כמו הגבלת פרסום.

יאיר גלר: יש הרבה מאוד דברים שיקרו במהלך השנתיים הקרובות.

יאיר גלר: שום גורם לא יעדר מהמערכת של המתקפה הגדולה שלטעמנו היה צריך לעשות.

יאיר גלר: דבר נוסף, מאחר ומדובר בשינוי תרבות אי אפשר היה להתחיל במשהו רך מאוד.

יאיר גלר: נכון שזו מערכת כוללת של חינוך, של מניעה, של הסברה, של חקיקה, של טיפול, של שיקום, של אכיפה.

יאיר גלר: הכול נכון אבל היינו צריכים לעשות מעשה ואכן נעשה מעשה.

יאיר גלר: המעשה הוא אולי אגרסיבי מעט ואם הוא אגרסיבי ופגע במישהו אני מתנצל בפני כל מי שנפגע.

יאיר גלר: לא זו היתה הכוונה.

יאיר גלר: אין שום כוונה להטיל דופי.

יאיר גלר: להיפך.

יאיר גלר: הכוונה היא פה לשלב זרועות, כולם ביחד נלחמים בעניין הזה.

יאיר גלר: אלה דבריי.

מוחמד ברכה: היה ספק אדוני כשאתה אומר, אותה בחורה כשהיא שותה היא בסכנה.

מוחמד ברכה: היה ספק שזה פוגע?

מוחמד ברכה: או כאילו שעליה האחריות של האונס?

יאיר גלר: חס ושלום.

יאיר גלר: אין שום הטלת אחריות.

יאיר גלר: המטרה היא אחת.

יאיר גלר: ברגע שאת שותה כמו כל אדם ההתנהגות שלך יוצאת מכלל שליטה ברמות מסוימות של כמות שתייה, משקל גופה וכולי.

מוחמד ברכה: למה כאשר הוא שותה הוא לא נעשה אלים יותר?

יאיר גלר: הוא נעשה.

שמאי גולן: צריך לזכור שמסע ההסברה הזה הוא בסך הכול מטריה לכל התוכנית הלאומית שתתגלגל בנושא האלכוהול.

שמאי גולן: מדובר בקמפיין שהוא מדורג והוא משולב והוא מתגלגל.

שמאי גולן: תהיינה לו עליות וירידות.

שמאי גולן: מעת לעת נתקוף את אחד הנושאים.

שמאי גולן: המטרה של נובמבר-דצמבר היתה להעלות את סוגית האלכוהול על סדר היום הציבורי.

שמאי גולן: הרבה שותפים.

שמאי גולן: 9 חודשים לקח לנו לייצר מחשבה איך בכלל מתעסקים בנושא הזה.

שמאי גולן: השותפים הם: משרד לביטחון פנים החל מהשר.

שמאי גולן: רק תזכורת על הנתון כי הוא השתנה מאז שהתחלנו לתכנן ועד היום יש שינויים בנתונים כי הסקר של 2009 תראו את גילאי 12-18.

שמאי גולן: שליש מהילדים האלה משתכרים, שותים 4-5 מנות משקה.

שמאי גולן: כשהם יוצאים למקומות הבילוי החבר'ה האלה חוגגים.

שמאי גולן: עשינו סקר על גילאים 12-18 ואחר כך 18 עד 40.

שמאי גולן: אני יודע להפריד בגילאי בית ספר בין 12-14, 14-15.

שמאי גולן: יש לנו את כל הנתונים האלה.

שמאי גולן: יש משקאות אלכוהוליים.

שמאי גולן: יש הרבה זיופים בשוק.

שמאי גולן: כשאנחנו עושים פשיטות בפיצוציות אז באים איתנו אנשי המכס כדי לבדוק את הזיופים.

שמאי גולן: יש הרבה מאוד זיופים בדברים האלה ואנחנו גם נלחמים בזה.

שמאי גולן: הבעיה העיקרית מתמקדת בגילאי 18-21.

שמאי גולן: תראו את הכמות, שני שליש שותים, משתכרים, חוגגים.

שמאי גולן: מבט על המספרים האלה מציג בעיה קשה מאוד בקרב הצעירים המתבגרים בישראל.

שמאי גולן: ככל שעולה הגיל הדברים מתמתנים.

שמאי גולן: אני רוצה להצביע על כתבה בגלי צה"ל רק משלשום.

שמאי גולן: כותרת ב-21 לדצמבר ב-9:37 בבוקר.

שמאי גולן: מספרים לנו על שני לוחמים שנתפסו כשהם יצאו מהבסיס ללא אישור לתחנת הדלק הסמוכה, קנו אלכוהול והשתכרו.

שמאי גולן: תוך כדי השירות, יצאו החוצה לתחנת הדלק, קנו שם את האלכוהול, חזרו לבסיס, השתכרו ויאללה חגיגה.

שמאי גולן: אלכוהול זה לא כמו סמים.

שמאי גולן: איפה הם שותים?

שמאי גולן: תמיד בחברה, מחוץ לבית, בשעות הלילה.

שמאי גולן: הם מעדיפים אלטרנטיבות זולות.

שמאי גולן: ברור.

שמאי גולן: זה עניין של כסף אפרופו העלאת המיסים על משקאות חריפים כן או לא.

שמאי גולן: כאשר אפשר לקנות היום בקבוק וודקה ב-25 שקלים בפיצוציה הסמוכה, זה הכסף שיש להם תחת היד.

שמאי גולן: קונים הרבה וודקות.

שמאי גולן: הבעיה זה הוודקה.

שמאי גולן: פחות היין, פחות הבירה.

שמאי גולן: אבל זה מה שהם שותים.

שמאי גולן: הם שותים מפני כמה סיבות.

שמאי גולן: כי יש לחץ חברתי, כי הם פחות מודעים לסכנות ולנזקים של אלכוהול.

יהודה סקר: אני מוועד ההורים הארצי.

יהודה סקר: באים הורים ומתדיינים עם ילדיהם בקשר לבר מצווה.

יהודה סקר: הילדים רוצים שתהיה שתייה חריפה.

יהודה סקר: כך זה מתחיל.

מוחמד ברכה: אנחנו לא דנים במכלול של צריכת אלכוהול בקרב הנוער.

מוחמד ברכה: אנחנו מדברים על הקמפיין.

שמאי גולן: כאשר ישבנו משרד החינוך וכל שאר הגופים דנו איך מטפלים בבעיית האלכוהול כי בשונה מסמים שאסור לגעת בסמים מגיל אפס עד גיל מאה אלכוהול מה לעשות נכון להיום מותר לשתות.

שמאי גולן: אסור למכור לקטינים.

שמאי גולן: אבל מותר לשתות אלכוהול.

שמאי גולן: זה חוקי לגמרי.

שמאי גולן: לכן באנו וחשבנו ועשינו חיתוך בין ילדים צעירים לבין מבוגרים.

שמאי גולן: חתכנו את גיל 18.

שמאי גולן: כי בישראל גיל 18 אומר משהו.

שמאי גולן: יש מדינות שחותכות את זה בגיל 21.

שמאי גולן: פה אמרנו אבחנה בין שתי קבוצות הגיל.

שמאי גולן: זה מאוד מקשה על העבודה שלי ושל עמיתיי אבל בהתייעצות משותפת של כולם עשינו את זה.

שמאי גולן: עד גיל 18 השתייה למרות שהיא מותרת בחוק מסוכנת, מזיקה, לא מקובלת, לא רצויה.

שמאי גולן: זה חוקי.

שמאי גולן: מה לעשות?

שמאי גולן: אבל המסר הוא ברור וחד: לא שותים.

שמאי גולן: ואת זה אומרים גם בבתי הספר, בתנועות הנוער, מועצות תלמידים.

שמאי גולן: מעל גיל 18 אם שמתם לב לנתונים, אי אפשר להתווכח עם הנתונים האלה, שני שלישי שותים ושותים הרבה.

שמאי גולן: אני לא יכול להגיד להם, אל תשתו.

שמאי גולן: ראשית זה מותר, שנית, זו תרבות שלהם.

שמאי גולן: זה מה שהם עושים.

שמאי גולן: אז אני אומר להם משהו אחר לגמרי: קחו אחריות, התנהגו כבוגרים, לכו בכיוון אחר.

שמאי גולן: לכן כאשר יצאנו לקמפיין של החודשים הראשונים, אמרנו ככה: מעל גיל 18 הולכים לאמצעי התקשורת ההמונית.

שמאי גולן: מתחת לגיל 18 עושים הרבה מאד פעולות מניעה – פעולות הסברה.

שמאי גולן: המטרה ה עיקרית של הקמפיין בשלב הראשון, מתגלגל, מדורג, הוא בעצם היה לייצר את האווירה הציבורית, ליצור מצב שכולם יירתמו לעשייה הזאת במובן הכי רחב של המילה הזאת.

שמאי גולן: באנו ואמרנו: שתה באחריות.

שמאי גולן: אני לא אגיד לך אל תשתה אם אתה מגיל 18 ומעלה.

שמאי גולן: יצרנו תרחיש על פיצוציות.

שמאי גולן: מה עושים החבר'ה?

שמאי גולן: מתדלקים קצת בבית, יוצאים מהבית, הולכים לפצוציה, קונים שם וודקה זולה, ופה מתחילה אלימות והטרדות.

שמאי גולן: בשלב הראשון אלכוהול שותה לך את הכבוד.

שמאי גולן: ישבנו עם בני הנוער ושאלנו אותם, האם אלכוהול שותה לך את הכבוד?

שמאי גולן: האם אלכוהול שותה לך את החיים?

שמאי גולן: בשבועיים הראשונים של הקמפיין המודעה הזאת אלכוהול שותה לך את הכבוד ואחר כך אלכוהול שותה לך את החיים נכנסו מילים קשות שאומרות, כשאת שותה תיזהרי לא לטבוע.

שמאי גולן: מצב של שכרות מוביל לחוסר שליטה ומשם הדרך לאונס קצרה מאוד.

שמאי גולן: מי שאונס דינו תלייה בכיכר העיר.

שמאי גולן: הלוואי והיינו מסוגלים בדמוקרטיה שלנו ליצור מצב שמי שאונס תולים אותה בכיכר העיר.

שמאי גולן: ולא כל מי ששותה, מחר בבוקר אונסים אותה ומזמינים אותה להיאנס.

שמאי גולן: ממש לא.

שמאי גולן: מה שבאנו ואמרנו דבר מאוד ברור לצעירות בנות 18-26.

שמאי גולן: שתי באחריות.

שמאי גולן: שתי בשליטה.

שמאי גולן: אל תשתי ארבע או חמש מנות משקה מכיוון שכאשר את עושה את זה את מאבדת שליטה, שפת הגוף שלך משתנה, הדיבור שלך משתנה ואז בחורים באותו מועדון בנמל תל אביב או ביד חרוצים בין אם הם שתו ובין אם הם לא שתו יכולים לפרש פירושים משלהם ומשם הדרך להטרדה מינית, לאלימות מילולית, לאונס אולי היא יותר קצרה.

שמאי גולן: לקראת הדיון הזה נכנסתי ל-YNET בחודש האחרון.

שמאי גולן: לא ידיעה אחת ולא שתיים ולא עשר.

שמאי גולן: דברים שנגמרים בהטרדות מיניות, במכות, באלימות כלפי צעירות, גם כלפי צעירים, אבל בעיקר כלפי בחורות.

שמאי גולן: התלבטנו מאוד לגבי המילה אונס.

שמאי גולן: האם לומר הדרך לאונס הבא או לומר הדרך לרצח הבא?

שמאי גולן: אני לא רציתי לומר אונס.

שמאי גולן: אחרים רצו.

שמאי גולן: והלכנו על המילה אונס.

שמאי גולן: וזה אחד ממחוללי המינוף של הקמפיין הזה.

קריאה: בנקודה הזאת אני רוצה לעצור אותך.

קריאה: אתה יוצא בקמפיין: שתה באחריות.

קריאה: עד כמה האחריות?

קריאה: האם כוסית או שתיים זו אחריות?

קריאה: למה לא אתה לא אומר: אל תשתה.

קריאה: אנחנו נצא מנקודת מוצא שלא שותים.

קריאה: אבל לומר שתה באחריות כל אחד מפרש את זה איך שהוא רוצה.

שמאי גולן: מי שמעל גיל 18 אני מטיל עליו אחריות ואני לא אומר לו כוס אחת או שתיים או כוס וחצי.

שמאי גולן: קח אחריות, שלוט בעצמך, אל תשתה ארבע או חמש מנות.

שמאי גולן: שתה כוס אחת.

שמאי גולן: הוא גם ישתה שתיים.

שמאי גולן: הוא לא ישאל אותי הרבה.

שמאי גולן: אבל זה מחלחל.

שמאי גולן: עובדה שזה מחלחל.

שמאי גולן: אגב ההורים שזה קהל היעד המרכזי שלנו, ממש כרגע בהדפסה מעל 200 אלף חוברות להורים.

שמאי גולן: כי להורים יש פה חלק אדיר בעבודה מול הילדים הקטנים מתחת לגיל 18.

שמאי גולן: לא רק למורים אלא להורים.

שמאי גולן: אני מקווה שנגיע לכל בית היכן שגדלים ילדים צעירים.

שמאי גולן: יש שם הסברים להורים, מה הם צריכים לעשות?

שמאי גולן: איך לדבר עם הילדים?

שמאי גולן: איך להיות שותפים לעניין הזה.

שמאי גולן: המון פעילות בקהילה.

שמאי גולן: עשרות פעילויות גם במגזר הערבי, גם במגזרים האחרים תחת המטריה של הקמפיין הזה.

שמאי גולן: תוצאות ביניים.

שמאי גולן: אי אפשר למדוד קמפיין הסברתי תוך כדי התהוותו.

שמאי גולן: ובכל זאת כבר נגענו בכמה תוצאות ביניים שכן אני יכול להציג אותן היום.

שמאי גולן: הן תוצאות מפתיעות.

שמאי גולן: עיתון גלובוס כל שבוע אומר איזה הקמפיין הכי מדובר ברשת.

שמאי גולן: שבועיים שלמים פרסומת המלחמה באלכוהול מדוברת ברשת.

שמאי גולן: בשבוע הראשון היקף השיחות ברשת על הקמפיין היה 29%.

שמאי גולן: בשבוע השני הוא עלה ל-43%.

שמאי גולן: אגב היקף השיחות עסק בעיקר בסוגית המשפט של האונס.

מוחמד ברכה: ומתוך גישה שלילית.

שמאי גולן: בשבוע הראשון 79% היו עם דעה שלילית על המסר ובעיקר על העניין הזה.

שמאי גולן: הם אמרו צריך להילחם באלכוהול.

שמאי גולן: אבל למה הכנסתם את האונס?

שמאי גולן: שבוע אחרי זה, 59% עם דעה חיובית על המסר הזה של האונס.

מוחמד ברכה: מה קרה?

מוחמד ברכה: אנשים השתנו?

שמאי גולן: לא.

שמאי גולן: אנשים התחילו להבין יותר מה נאמר בעניין הזה.

שמאי גולן: עשינו סקר פנל אינטרנט.

שמאי גולן: יש חברה שנקראת פנל אינטרנט שיש לה בנק של 30 אלף גולשים שהם איתם בקשרים, מהם יוצרים מדגם, שואלים אותם שאלות.

שמאי גולן: היתרון העצום של סקר פנל כזה שאתה לא מחכה חודש לתוצאות אלא אתה החברה מנתחת אותם.

שמאי גולן: פה היו לנו כמה הפתעות.

שמאי גולן: 57% ראו ושמעו את הקמפיין.

שמאי גולן: שאלנו שאלות קונקרטיות לגבי האונס.

שמאי גולן: אני כאן מציג לכם שתי שאלות.

שמאי גולן: שאלנו 400 נשים בגילים שונים.

שמאי גולן: שאלנו שתי שאלות.

שמאי גולן: צייני איזה שני גורמים הינם המרתיעים ביותר עבורך עם ההשתכרות והיו 5 גורמים.

שמאי גולן: מקום ראשון, תאונות דרכים – 66%.

שמאי גולן: מקום שני, 47% - חשש מהטרדה מינית עד כדי אונס.

שמאי גולן: השאלה הבאה שיותר חשובה לצורך הדיון כרגע: עד כמה את מסכימה כקמפיין המופנה לנשים ורוצה להילחם בשתיית אלכוהול מופרזת צריך להציג את הנזקים החמורים של שתייה ואת סכנת ההטרדה המינית עד כדי אונס.

שמאי גולן: לא החלקתי את זה.

שמאי גולן: שמתי את הדברים על השולחן לאותו מדגם.

שמאי גולן: מאוד מסכימה, ודי מסכימה – 72% מסכימות.

שמאי גולן: במצטבר לא מסכימה או כלל לא מסכימה – 24.5%.

שמאי גולן: האמת היא ככה מי ששותה ארבע או חמש מנות משקה חריף, וודקה, במועדון או במקום אחר צריכה לדעת את האמת.

שמאי גולן: יכולה להיות מוטרדת מינית עד כדי אונס.

שמאי גולן: אסור לברוח מזה.

שמאי גולן: (מחאה, קריאות ביניים מכמה כיוונים)

יאיר גלר: בנות שותות חלב ובנות שותות אלכוהול ובנות נאנסות והנתונים של משטרת ישראל הם קשים.

יאיר גלר: ובמועדונים לא מדווחים על כל המקרים של ההטרדות המיניות ומה שקורה שם בשירותים.

יאיר גלר: אני מציע לכולכן, לכל אלה שתוקפות, צאו לשטח ותראו על מה אנחנו מדברים.

יאיר גלר: אנחנו פה בשביל להגיד את האמת.

יאיר גלר: אפשר להסתתר.

יאיר גלר: אתן צודקות בזה שאתן לא הקורבן ואתן לא אשמות.

יאיר גלר: אתן בנות נפלאות.

יאיר גלר: אבל מה לעשות שאלכוהול גורם לאובדן שליטה.

יאיר גלר: צריך להכיר בעובדה הזאת.

שמאי גולן: הקמפיין פנה לאינטרנט.

שמאי גולן: עשינו מיני סייט בנר באינטרנט ומי שלוחץ עליו נכנס לתוך בנר גדול ובבנר הזה יש גם את הסרטון ו"בואו ננפץ מיתוסים" וגם שאלות וגם תשובות.

שמאי גולן: 500 אלף בני אדם נכנסו והקליקו על הבנר הזה בחודש וחצי שהוא נמצא באוויר: WALLA, YNET, FACE BOOK.

שמאי גולן: נושא אחרון, זו פעילות שטח במוקדי בילוי.

שמאי גולן: לא התעסקנו רק עם קמפיין טלביזיה, רדיו אלא לקחנו עשרות סטודנטים וסטודנטיות בצורה מאורגנת.

שמאי גולן: כל חמישי בלילה, חמישי-שישי בלילה ושישי שבת ושלחנו אותם למוקדי בילוי, בין אם זה נמל תל אביב, יד חרוצים, ראשון לציון, באר שבע, אשדוד, חיפה.

שמאי גולן: השבוע בכלל הגברנו את פעילות הצוותים.

שמאי גולן: יש לנו 50 צוותים בסוף השבוע של מסיבות הסילבסטר.

שמאי גולן: הם מקימים דוכנים, הם מחלקים.

שמאי גולן: פה יש רכב שמעליו יש וודקה ובקבוקים.

שמאי גולן: הם מחלקים להם עלונים וגם שקיות הקאה.

שמאי גולן: גם גלויות מידע.

שמאי גולן: לא חוברות שלמות, גלויות, דפיות, לבושים בחולצות שלנו.

שמאי גולן: כאן יש תמונות מתוך המועדונים.

שמאי גולן: נכנסים אליהם כשהם רוקדים על השולחנות, כשהם שותים, עובדים איתם, יופי של דבר.

שמאי גולן: אין מתנדבים רבים לעניין הזה.

שמאי גולן: זה עולה כסף אבל הפעילות ממוקדת במוקדי הבילוי.

שמאי גולן: יופי של דבר.

שמאי גולן: אנחנו נמשיך ברצף הקמפיין הזה ב-2010 וב-2011.

שמאי גולן: אין לנו כסף לפעילות מסיבית כזו כל השנה.

שמאי גולן: תהיינה עליות וירידות עם הרבה מאוד שותפויות של הקהילה.

שמאי גולן: אני הופתעתי לשמוע ממך על הפיצוציות ביישובים הערבים, החופש שיש להן, אף אחד לא מגיע לשם.

שמאי גולן: לא משטרה.

שמאי גולן: לקחתי לתשומת ליבי.

שמאי גולן: אנחנו נצטרך לשבת איתם איך תוקפים גם את סוגית הפיצוציות במגזר הערבי.

מוחמד ברכה: אתה אומר נתקוף את זה.

מוחמד ברכה: השאלה היא מתי?

שמאי גולן: התוכנית היא 2010-2011.

שמאי גולן: בשנתיים הקרובות נעסוק בזה.

שמאי גולן: אני מעריך שנתחיל לפעול במגזר הערבי במרץ-אפריל.

חמד עמאר: למה רק במרץ זה יתחיל לפעול כאשר זה כבר פועל במגזר היהודי?

חמד עמאר: מה אנחנו שתי מדינות?

שמאי גולן: כשישבתי עם מוסה ועם לטיף משעול ז"ל על קמפיין למגזר הערבי לפני מספר שנים.

שמאי גולן: אמרתי בואו נבדוק מה הציבור הערבי קורא.

שמאי גולן: הם קיבלו חום כשהם ראו שהציבור הערבי רובו ככולו קורא ידיעות אחרונות לפני שהוא קורא עיתונים בערבית.

שמאי גולן: אנחנו נעשה קמפיין במגזר הערבי במרץ-אפריל.

שמאי גולן: נעשה אותו.

חמד עמאר: אני קורא גם ידיעות אחרונות וגם את העיתונות הערבית וגם הארץ.

שמאי גולן: יהיה קמפיין במגזר הערבי כמו שיהיו עלונים בשפה האמהרית.

מוחמד ברכה: אני מציע שנשמע את החברה ממרכז סיוע לנפגעות תקיפה מינית.

עינת רובין: שלום.

עינת רובין: אני עינת.

עינת רובין: אני דוברת איגוד מרכזי הסיוע לנפגעות ונפגעי תקיפה מינית.

עינת רובין: איגוד מרכזי הסיוע הוא בעצם ארגון גג של 9 מרכזי סיוע שפועלים ברחבי הארץ מקרית שמונה עד באר שבע.

עינת רובין: אנחנו מסייעות גם לנשים וגם לגברים, גם במגזר הערבי, גם במגזר הדתי, בכל המגזרים כי לצערנו הנגע הזה של אלימות מינית הוא נגע שנכון לכל המגזרים כמו הנגע של שתיית אלכוהול ושימוש בסמים.

עינת רובין: אנחנו מברכות על המשימה החשובה הזאת- להילחם בנגע הסמים והאלכוהול.

עינת רובין: זה באיזשהו אופן גם מגיע אלינו למרכזי הסיוע.

עינת רובין: ההארה שיש לנו מתחילה בראשיתה ואני אגיע גם לאחריתה.

עינת רובין: ראשיתה זה שראיתי שאתם ראיתי ששיתפתם הרבה ארגונים – לחשוב, להעלות רעיונות ולראות לאיזה כיוונים נכון ללכת.

עינת רובין: לצערי לא היתה חשיבה לשתף את ארגוני הנשים שזה כולל ארגוני נוספים, זה לא רק איגוד מרכזי הסיוע, וזה בעיקר היווה לכם למכשלה להבין את קונספט הפנייה שלכם בקמפיין.

עינת רובין: זו הבעיה בעינינו.

עינת רובין: לא הקמפיין עצמו, לא מהותו.

עינת רובין: מהותו חשובה.

עינת רובין: אילו הייתם משתפים אותנו היינו יכולים להאיר את עיניכם מה זאת פגיעה מינית?

עינת רובין: מדוע היא מתרחשת?

עינת רובין: על ידי מי היא מתרחשת?

עינת רובין: 97% מהפוגעים הם גברים.

עינת רובין: ברוב המקרים גבר פוגע באישה.

עינת רובין: על מנת להבין מדוע יש כאן בעינינו טעות בקונספט של הקמפיין, זה ההסבר: רוב הנפגעות לא שתויות כשהן נפגעות.

עינת רובין: רוב הפוגעים לא היו שתויים כאשר הם פגעו.

עינת רובין: מדברים עכשיו הרבה מאוד על מאבטח הרמטכ"ל ארז אפרתי שאולי גם היה שתוי, ואולי בעקבות זה מלח הארץ תקף את אותה בחורה תמימה שיצאה לפנות בוקר לרכבה.

עינת רובין: רוב הנפגעות הן לא שתויות ורוב הפוגעים הם לא שתויים.

עינת רובין: צריך להבין שיש גם נפגעות וגם נפגעים ויש כאן כל כך הרבה מיתוסים שצריך בתוך הקמפיין שלכם שחשוב לחדד ולהבהיר אותם.

עינת רובין: אחד הדברים המרכזיים שעבורנו היתה בעיה להבין אותה, לא סתם ההתנגדות הזו, היא לא התנגדות לקמפיין, למהותו, אלא לאופן שבו הצגתם את הדברים.

עינת רובין: ואני מתייחסת בעיקר לאישה, לבחורה הצעירה שיושבת שם כולה מסוממת ומטושטשת אוחזת בצורה מאוד מסוימת בקבוק אלכוהול ויש שם טקסט נלווה.

עינת רובין: הטקסט הנלווה שנכתב שמה אפשר גם להתדיין גם על הכבוד, ואלכוהול שותה לך את הכבוד או את החיים.

עינת רובין: העניין של הכבוד הוא עניין טקסטואלי בעייתי.

עינת רובין: אבל הטקסט שנלווה פונה לנשים הצעירות.

עינת רובין: הוא אומר כך: " כשאת שותה תיזהרי לא לטבוע.

עינת רובין: מצב של שכרות מוביל לחוסר שליטה.

עינת רובין: "אכן מצב של שכרות מוביל לחוסר שליטה.

עינת רובין: עד כאן אין בעיה.

עינת רובין: "ומשם הדרך לאלימות ואולי לאונס הבא קצרה מאוד.

עינת רובין: " זאת אומרת אם את תשתי את עלולה להביא על עצמך, אולי בגלל ההתנהגות שלך, שפת הגוף שלך, הלבוש שלך, אומרת אני זו שמזמינה בגלל המצב של השכרות שלי את אותו פוגע.

עינת רובין: רוב הפוגעים הם אלה שפוגעים בנשים לא מטעמים של התנהגות.

שמאי גולן: את מסייעת לו.

עינת רובין: אני לא מסייעת לו.

עינת רובין: זאת טעות.

שמאי גולן: אם משטרת ישראל היתה נותנת לך נתונים היית רואה.

עינת רובין: אז אולי המפגש הזה היה נכון לפני שיצאתם עם הקמפיין הזה.

עינת רובין: הייתם יכולים לשמוע סטטיסטיקות ומחקרים מדוע מה שאתה כרגע אומר איננו נכון.

עינת רובין: זה מיתוס.

עינת רובין: ועל בסיס המיתוסים האלה אתם עשיתם קמפיין שגוי.

עינת רובין: אין עוררין שמצב של אי שליטה מופיע כאשר יש שתיית יתר.

עינת רובין: משם לקחת ולשים על האישה את האחריות שבגלל ההתנהגות שלה היא נאנסה.

עינת רובין: האונס הבא אינו תלוי בהתנהגות שלי כאישה.

עינת רובין: איננו תלוי בלבוש שלי.

עינת רובין: איננו תלוי במסר הכפול אולי שאני מעבירה לך כאשר אנחנו שותים על הדלפק בבר.

עינת רובין: גם אם אני אגיד לך, בוא, רוצה לעלות אלי לדירה?

עינת רובין: כל עוד לא אמרתי שאני רוצה איזשהו אקט מיני אסור שהאקט הזה יתרחש.

שמאי גולן: חד משמעי.

עינת רובין: זה לא מה שאתם מעבירים בקמפיין שלכם.

עינת רובין: יש מחקרים רבים שמוכיחים, לדוגמה, מרכז סיוע לנפגעות תקיפה מינית בירושלים לדתיות עוזר למגזר הדתי.

עינת רובין: יש שם מחקרים שמוכיחים שמספר הנשי הדתיות הנפגעות שאי אפשר לחשוד בהן לא בלבוש בלתי הולם, לא בהתנהגות פרובוקטיבית, השיעור שבו נשים נפגעות במגזר הדתי דומה לשיעור הנפגעות במגזר החילוני.

עינת רובין: מכאן משתמע שהטיעון שלכם שאולי בגלל ששתיתי והתנהגתי "התנהגות בלתי הולמת" עלולה להוביל מישהו לתקוף אותי.

עינת רובין: 85% מהנפגעות נפגעות על ידי אדם שמוכר להן במידת היכרות כלשהי.

עינת רובין: מרביתן נפגעות על ידי קרוב משפחה.

עינת רובין: זה לגמרי סותר את העניין.

עינת רובין: מה שאני מדגישה כרגע נובע מניסיון של 31 שנים של מרכזי הסיוע בהבנת הנושא מדוע קורות תקיפות מיניות במדינת ישראל ובעולם.

אילן שמש: זה לא קמפיין למניעת אונס.

אילן שמש: זה קמפיין נגד שתיית אלכוהול.

מוחמד ברכה: אמרת את מילת המפתח, זה לא קמפיין למניעת אונס.

אילן שמש: אנחנו מדברים על אלכוהול ואנחנו אומרים שכאשר את שותה יותר מדי את חושפת את עצמך לסכנה.

חמד עמאר: האם לא יכול לעבור מסר לגברים שאישה ששותה מזמינה אונס?

חמד עמאר: ואת אשמה.

חמד עמאר: אם נאנסת את אשמה.

חמד עמאר: המסר הזה בתוך זה, חלק מהגברים, לא כל הגברים, גבר אחד, מספיק לי אחד, יפרש את זה, אם אני רואה בחורה שתויה ואני אונס אותה יש לה אשמה.

חמד עמאר: אנחנו מאשימים את האישה על כן אנחנו צריכים לרדת לעומק הדברים האלה.

חמד עמאר: אני חושב שהמילה אונס לא היתה צריכה להיכנס לקמפיין נגד שתיית אלכוהול.

שמאי גולן: אנשים לא צריכים להכניס את עצמם למצב של סיכון.

שמאי גולן: עובדה היא שרוב הנשים תופסות את הדבר הזה.

עינת רובין: אנחנו קיבלנו המון פניות טלפוניות ואחרות כנגד הקמפיין.

מוחמד ברכה: אנחנו נרצה לשמוע את כולם.

מוחמד ברכה: זה דינאמי.

מוחמד ברכה: ישנו סיעור מוחות אפילו, הייתי אומר.

מוחמד ברכה: בסדר.

עינת רובין: ההתנגדות שלכם למה שאני אומרת לא ברורה לי.

עינת רובין: תנסו לצאת מהמקום המתגונן שלכם.

עינת רובין: זה נושא טעון.

עינת רובין: תשאלו את עצמכם מדוע הוא טעון.

עינת רובין: יש כאן דברים שנאמרים לא על בסיס המצאה שלי.

עינת רובין: יש דברים שהם מחקריים שנבדקו הרבה מאוד שנים.

מוחמד ברכה: אנחנו רוצים לשמוע את המועצה לשלום הילד ואת הרשות הלאומית למניעת תאונות בדרכים.

חניתה קושר: אני במועצה לשלום הילד.

חניתה קושר: אנחנו מברכים על הקמפיין.

חניתה קושר: אין ספק שקמפיין זו דרך הכי טובה להתמודד עם תופעה חברתית מזיקה.

חניתה קושר: יש שיפור משמעותי בהיפגעות ילדים בתאונות דרכים ובעישון סיגריות.

חניתה קושר: אלה שתי תופעות שהתמודדו איתן בחברה הישראלית על ידי קמפיינים.

חניתה קושר: זה הצליח בקמפיין דרך סיגריות למשל, אם אתה מעשן הפה שלך מסריח אז מי תתנשק איתך?

חניתה קושר: קישרו את זה לאימפוטנציה שזה דבר חשוב למתבגרים.

חניתה קושר: לגבי הקמפיין הספציפי הזה אנחנו דווקא בעד המסרים של כבוד ושל יופי.

חניתה קושר: לבחורה חשוב להיות יפה.

חניתה קושר: אם כתוב כשאת בוכה את לא יפה אז אנחנו מסכימים עם זה.

חניתה קושר: ככה גם לגבי הכבוד.

חניתה קושר: במועצה יש גבר אחד יצחק קדמן ו-25 בנות אז היה דיון מאוד סוער על היופי.

חניתה קושר: אנחנו מגיעים לאותיות הקטנות.

חניתה קושר: במועצה לשלום הילד אנחנו מתעסקים נפגעי תקיפה מינית מגיל 3.

חניתה קושר: גיל שנתיים וחצי אפילו.

חניתה קושר: עד גיל 18.

חניתה קושר: הקמפיין הזה פונה גם לבני 18 פלוס אבל אין ספק שלטעמנו הוא פונה גם לגילאי 16,17, 18.

חניתה קושר: יש פה גישה של האשמת הקורבן.

חניתה קושר: אני מתקדמת צעד נוסף.

חניתה קושר: שתייה מובילה לחוסר שליטה ומשם הדרך לאלימות קצרה.

חניתה קושר: קטינות שנפגעות מתקיפה מינית ומאונס בוודאי ירגישו שאם הן לא היו שותות הן לא היו נאנסות.

חניתה קושר: הבעיה היא בנערות שכבר נפגעו ונאנסו ונמצאות במשפטים של שנים שבהם אין להן מעמד כי המדינה תובעת את האנס והן יחושו שהן אשמות.

חניתה קושר: יש תופעה מחקרית רחבה שקוראים לה: Blaming the Victim.

חניתה קושר: האשמת הקורבן.

חניתה קושר: אחד מסוגי הקורבנות זו קורבנות של תקיפה מינית.

חניתה קושר: הרעיון בקורבנות זה להאשים את הקורבן.

חניתה קושר: לשים אותו במקום שבו הוא לא אחראי על המעשים שעשה בן אדם אחר.

חניתה קושר: אני כן מסכימה אתכם שגבר ששותה יכול להיות מועד לאנוס.

חניתה קושר: אבל בואו נפריד את המסרים.

חניתה קושר: שזה יהיה בנפרד לגברים ובנפרד לנשים.

חניתה קושר: שנשים מאבדות שליטה.

חניתה קושר: הערה נוספת אחת.

חניתה קושר: חבל היה לנו לראות שבקמפיין לא הופנו מסרים לגילאים צעירים יותר.

חניתה קושר: הנתונים הקשים מראים שהשתייה מתחילה בגיל 10 ו-11.

מוחמד ברכה: משרד החינוך בבקשה.

גליה שחם: זה בדיוק המקום להגיד שהקמפיין לילדים הוא נפרד והוא לא ציבורי והוא בתוך בתי הספר.

גליה שחם: עשינו אותו במסגרת של פעולות חינוכיות רחבות.

גליה שחם: הקמפיין הזה הוא חשוב כדי לשנות את היחס לאלכוהול.

גליה שחם: כנראה אנחנו לא חפים מסטריאוטיפים.

גליה שחם: זה נכון שתהיה פנייה גם לבנים וגם לבנות.

גליה שחם: אבל נכון כשעושים את הפנייה הסטריאוטיפית שהבן הוא התוקף והבת היא הקורבן, הסכנה של קורבנות תחת השפעת שתיית אלכוהול של כולם.

גליה שחם: אנחנו במערכת החינוך התעסקנו עם הנושא של אלכוהול והתנהגויות סיכון.

גליה שחם: על הקשר הזה בין שתייה ויכולה להיות שתייה לא מרובה.

גליה שחם: תחת השפעת אלכוהול אתה מאבד את שיקול הדעת, זה יכול להוביל אותך לכל מיני מעשים שאחר כך אתה מצטער עליהם גם אם הנזק הוא לא מאוד גדול, גם אם רק אמרת דברים שלא הייתי אומר לולא היית תחת השפעת אלכוהול.

גליה שחם: כן אנחנו מדגישים את עניין הפחתת עכבות.

גליה שחם: השפעה על אלכוהול על צעירים הרבה יותר מסוכנת מאשר על ילדים מכל מיני סיבות פיזיות.

גליה שחם: גם הנושא של בנות, שהן מושפעות יותר מאלכוהול מאשר בנים בגלל המערכת ההורמונאלית.

גליה שחם: על כל אחד זה משפיע אחרת.

גליה שחם: לא מספיק לקחת את הנתון של הגיל, או את המגדר.

גליה שחם: יש כאלה שכמות אלכוהול מאוד קטנה כבר משפיעה עליהם.

גליה שחם: המסר שלנו: לא מומלץ בכלל לשתות אלכוהול מתחת לגיל 18.

יהודה סקר: ועד ההורים הארצי.

יהודה סקר: אני נולדתי לפני 63 שנה בסרביה.

יהודה סקר: שם זו מדינה ששותים לשוכרה.

יהודה סקר: החינוך מתחיל בבית.

יהודה סקר: אתם צריכים לפנות יותר להורים.

יהודה סקר: תיכנסו לאולם שמחות בבר מצווה, עומד שם מלצר, מחלק.

יהודה סקר: כמו שלסיגריות יש מודעות גדולות: מסרטן!

יהודה סקר: גם על כל הוודקות לכתוב בגדול: מסוכן.

יהודה סקר: אני בוועד הורים בבתי ספר בירושלים, אופק, הימלפארב, פלך.

יהודה סקר: בתי ספר אליטיסטיים.

יהודה סקר: גם שם שותים.

יהודה סקר: גם חובשי הכיפות שותים לשוכרה.

יהודה סקר: תודה רבה.

מוני בן דוד: אני סגן יושב הראש של מועצת התלמידים הארצית.

מוני בן דוד: אנחנו מברכים על הקמפיין.

מוני בן דוד: קמפיין צריך להיות עוקצני כמו שהקמפיין הזה היה.

מוני בן דוד: הוא צריך לעורר סנסציות ודיבורים.

מוני בן דוד: גם אם זה נוגע בנקודות של יופי וכבוד כי זה דברים חשובים לבני נוער.

מוני בן דוד: גם אם הקמפיין פונה לגיל 18 ומעלה גם בני גיל 17 ו-16 עצם החשיפה כבר תעשה לו משהו.

מוני בן דוד: לי יצא לראות בנמל את הדוכנים האלה וזה משהו מבורך.

מוני בן דוד: כדאי להרחיב אותו אולי.

מוני בן דוד: צעירים שרואים את הדוכנים האלה משהו נשאר אצלם בתודעה.

מוני בן דוד: בחודשים האחרונים במועצות התלמידים אנחנו מתעסקים הרבה מאוד באלכוהול ואלימות.

מוני בן דוד: בחנוכה קיימנו סמינר לנציגי מנהיגות נבחרת מכל הארץ שבו הוכשרו בני נוער להדריך בני נוער אחרים בנושא אלכוהול.

מוני בן דוד: גם ערכנו פורום של יושבי ראש מועצות התלמידים שעסק בנושא.

אילן נתן: החומר המקצועי שנתקלתי בו חד משמעי.

אילן נתן: אם זה קורבנות שמסתכלות על עצמן ואומרות זה מטיל בנו אשמה, אם זה נשים בכלל.

אילן נתן: אף צד לא נראה לי מתנגח עם השני.

אילן נתן: המסר הוא בעייתי כשמדברים על אונס.

אילן נתן: אם עכשיו תיקח כדי לזעזע תמונה מרצח עם ותגיד שהחיילים היו שיכורים.

אילן נתן: שכרות גורמת הרבה דברים.

אילן נתן: השאלה שצריך לשאול: איפה עובר הגבול בעסק הזה.

שמאי גולן: פניתי לכל ארגוני הנשים ואת לא מייצגת אותם כרגע.

שמאי גולן: את חלק מהם.

שמאי גולן: בואו תשלבו איתנו ידיים.

שמאי גולן: יריית הפתיחה היתה באפריל השנה.

שמאי גולן: אנחנו סך הכול שמונה חודשים אחרי מרגע ההחלטה של השר, חבר הכנסת, ניצב בדימוס, וכולי.

שמאי גולן: אני אשמח לשתף פעולה גם עם ארגוני הנשים בהמשך.

שמאי גולן: אנחנו באים פה בתפקיד ממלכתי של הגנה על אוכלוסיה.

שמאי גולן: ראינו לעצמנו חובה גם אם לעלות מדרגה.

שמאי גולן: אין פה אגו.

שמאי גולן: יש פה מטרה משותפת ועל כן אנחנו בהמשך גם נתייעץ אתכן.

שמאי גולן: הקמפיין יגיע גם למגזר הערבי ולמגזר האתיופי.

שמאי גולן: לכל המגזרים אנחנו נגיע.

שמאי גולן: יכול להיות אני מקבל את ההערה היושב ראש שהיה צריך להגיע אל המגזרים האלה אולי יותר מוקדם.

שמאי גולן: נגיע לשם.

שמאי גולן: דרך אגב הצעירים הערבים מבלים יחד עם הצעירים היהודים.

שמאי גולן: לכו לכרמיאל, תראו שם מה שקורה.

שמאי גולן: הפעילות ההסברתית נוגעת בכולם.

שמאי גולן: אנחנו גם נגיע לאתרי האינטרנט בערבית.

שמאי גולן: בהחלט.

שמאי גולן: כל הנושא של הגבלת התוויות.

שמאי גולן: עלה פה הנושא של פרסום.

שמאי גולן: אחת הרעות החולות זה הפרסום המסיבי ולזה גם כן נגיע בשלב הראשון.

שמאי גולן: לא יכולנו לתפוס את כל המרכיבים כולם בשלב הראשון.

שמאי גולן: בנינו את זה בצורה מדורגת.

שמאי גולן: אנחנו מקווים שיהיו תוויות.

שמאי גולן: 10% מהתחלואה בעולם המערבי קשורה לאלכוהול.

שמאי גולן: 5% מהתמותה אלכוהול.

שמאי גולן: מספר 3 בעולם בגורמי המוות, אחרי יתר האוכלוסייה בכל הפעילויות.

שמאי גולן: נחדור לחינוך.

שמאי גולן: התחלנו.

שמאי גולן: נעשה מהלך מהיר, אנחנו מקבלים את ההערות.

שמאי גולן: שום משחקי כבוד.

שמאי גולן: כולם פה ביחד כי יש לנו אותה מטרה.

חמד עמאר: קודם כל אדוני היושב ראש אני רוצה לברך על הקמפיין כי נושא האלכוהול תופס תאוצה ואני רואה רק עלייה.

חמד עמאר: אתה אמרת אנחנו נשתווה לאירופה.

חמד עמאר: הבנתי אתמול מנאום השר שאנחנו מקום שני אחרי אוקראינה בגיל צעיר.

חמד עמאר: אני חוזר על הנושא של המגזר הערבי.

חמד עמאר: כאן עשיתם טעות.

חמד עמאר: אני מאשים אתכם בזה.

חמד עמאר: לא יכול להיות מצב שתצאו לקמפיין לכל האוכלוסייה ואותו קמפיין יגיע למגזר הערבי רק אחרי 5 חודשים.

חמד עמאר: אתם אומרים במרץ.

חמד עמאר: הייתם צריכים לצאת בקמפיין ארצי לכולם ביחד.

חמד עמאר: אין שתי מדינות, יש מדינה אחת.

חמד עמאר: בנוגע לפרסום.

חמד עמאר: "שתה באחריות".

חמד עמאר: מוטב לומר: "אל תשתה".

חמד עמאר: עוד דבר.

חמד עמאר: אמרת שהדפסתם 200 אלף חוברות להורים.

חמד עמאר: איך אתם חושבים להגיע להורים?

חמד עמאר: מי יסביר להורים?

חמד עמאר: הכנתם תוכנית?

שמאי גולן: יש לנו סיירות הורים פעילות בכל רחבי הארץ שעושים כימים כלילות.

שמאי גולן: יש לנו סדנאות הורים.

חמד עמאר: הדבר הכי יעיל זה לפנות למורים.

חמד עמאר: כי למורה יש 40 ילד שיושבים מולו.

חמד עמאר: יש לו את היכולת להגיע לכל ילד.

חמד עמאר: בנוסף למורים ההורים.

חמד עמאר: אני לא מכיר את הסיירות האלה במגזר הערבי.

שמאי גולן: זה שייך לרשויות.

שמאי גולן: זו התנדבות בתוך הרשויות.

שמאי גולן: חומרי הסברה מוכנים גם בשפה הערבית.

שמאי גולן: ממש מודפסים בימים אלו.

שמאי גולן: עברו את ההגהה של התרגום.

שמאי גולן: תהיה מערכת הפצה וזה יגיע גם למגזר הערבי.

שמאי גולן: צריך לפעול בקרב תנועות נוער בכל המגזרים.

שמאי גולן: אני מכיר את תנועות הנוער כי אני יושב רא/ תנועת נוער.

שמאי גולן: תבואו לסניפים שלי.

שמאי גולן: אנחנו לקחנו את זה כיוזמה בסניפים שלנו, איך אצלנו לא שותים אלכוהול.

שמאי גולן: אצלי בתנועה אפילו מדריך אסור לו לעשן.

שמאי גולן: אסור בתוך הסניף, בטיול, במחנות קיץ.

שמאי גולן: סיגריות לא בבית ספרי.

שמאי גולן: לא כל שכן אלכוהול.

שמאי גולן: תודה רבה.

מוחמד ברכה: גם אני, גם חבר הכנסת עאמר, גם אורית חדד הם משפרעם.

מוחמד ברכה: כנראה שזה מוטל על כתפינו.

מוחמד ברכה: אני מודה לכולם על הדיון.

מוחמד ברכה: גם לאחר תקופה קצרה של השקת הקמפיין שנמשיך לבחון את הדברים.

מוחמד ברכה: אני מיד לאחר אישור הקמפיין הזה בממשלה ב-15 בנובמבר בישיבה הראשונה בירכתי וראינו בזה תרומה גדולה למאבק בהתפשטות תופעת השתייה בקרב צעירים.

מוחמד ברכה: כאן יש הערכה גדולה לרשות למלחמה בסמים על הפעולה בעניין הזה.

מוחמד ברכה: לפחות אני קיבלתי תשובה מניחה את הדעת של למה עד גיל 18.

מוחמד ברכה: היה צריך לקבוע חתך וזה חתך שמוגדר על פי החוק של קטין לעומת מבוגר.

מוחמד ברכה: על אף הערתו של חבר הכנסת עאמר של "לא לשתות", אתה לא יכול לבוא לאנשים בגיל 198 ומעלה ואפילו מתחת לזה להגיד להם לא לשתות.

מוחמד ברכה: התשובה שניתנה בהחלט מניחה את הדעת.

מוחמד ברכה: אני לא מציע מר גלר וגם שמאי להיתפס לסטטיסטיקה ולראות אם יש רוב שהוא בעד אז כנראה שזה בסדר.

מוחמד ברכה: 25% גם על פי השיטה שלך שהם לא מרוצים צריך להקשיב להם ולקחת אותם בחשבון.

מוחמד ברכה: זאת אומרת שזה רבע האוכלוסייה ומעלה.

מוחמד ברכה: הרבע שרואה את עצמו נפגע מהקמפיין צריך להתחשב בו.

מוחמד ברכה: אני מקווה שהאתגר שהטיל מר גלר כאן על השולחן לאיגוד מרזי סיוע לנפגעות אונס הוא אתגר חשוב וכדאי שבהמשך הדרך תהיה הקשבה אליהן.

מוחמד ברכה: זו לא התנגחות.

מוחמד ברכה: הוועדה רושמת לפניה שהעניין הזה שעורר מחלוקת והביא לסער הורד מעל הפרק.

מוחמד ברכה: אם רוצים לזעזע אפשר לעשות את זה אחרת.

מוחמד ברכה: בעניין המגזר הערבי, על אף האמירה שהקמפיין יתחיל בחודש מרץ היות ובהצגת הקמפיין הצגתם 3 שלבים אפשר להתחיל מיד.

מוחמד ברכה: למה לחכות עד מרץ?

מוחמד ברכה: אני מקבל את דבריו של חבר הכנסת עאמר שלא ייתכן שבמדינת ישראל יתחיל קמפיין בחודש נובמבר ובחלק מהאוכלוסייה יתחיל הקמפיין בחודש מרץ.

מוחמד ברכה: זה לקוי.

מוחמד ברכה: אנחנו לא יכולים לשנות את האתמול.

מוחמד ברכה: אנחנו יכולים לקדם את העתיד.

מוחמד ברכה: מיותר לומר שצריך לקחת לכל הציבור את המאפיינים הייחודיים בקרב הציבור היהודי, בקרב העדה הנוצרית לשתות אלכוהול זה לא אסור.

מוחמד ברכה: בקרב המוסלמים והדרוזים על פי הדת זה אסור.

מוחמד ברכה: צריך לקחת גם בחשבון את העניין הזה.

מוחמד ברכה: אתה לא יכול בקמפיין ציבורי ממלכתי לומר, שתה קצת.

מוחמד ברכה: אי אפשר לקחת חומר שמופנה לציבור היהודי ולתרגם אותו כפי שהוא.

מוחמד ברכה: אלא צריך לקחת בחשבון את הערכים של הציבור הערבי.

מוחמד ברכה: אפשר להתייעץ עם גורמים פדגוגיים, עובדים סוציאליים.

מוחמד ברכה: וואליד הוא טוב בעניין.

מוחמד ברכה: אז זהו.

מוחמד ברכה: תודה רבה לכם.